### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195, (+371) 29476638

Sēdes protokols Nr.5

Rīgā 2015. gada 2.septembrī

**Sēdi vada -** Tautsaimniecības padomes priekšsēdētājs E.Baldzēns

# **Ar balsstiesībām piedalās** - Tautsaimniecības padomes locekļi: D.Reizniece – Ozola, J.Naglis, H.Danusēvičs, J.Endziņš.

# **Pieaicinātās personas:**

|  |  |
| --- | --- |
| Tautsaimniecības padomes Enerģētikas komitejas vadītāja vietnieks  | A.Treiguts |
| Lauksaimnieku organizāciju sadarbības padomes pārstāvis  | G.Vilnītis |
| Latvijas Tirdzniecības un rūpniecības kameras pārstāve | E.Rītiņa |
| Rīgas Tehniskās universitātes pārstāvis  | A.Kiščenko |
| Finanšu ministrijas pārstāvis | A.Ašeradens |
| Finanšu ministrijas pārstāve  | A.Kaļāne |
| Finanšu ministrijas pārstāve | J.Plūme |
| Finanšu ministrijas pārstāvis | M.Brencis |
| Finanšu ministrijas pārstāve | I.Vasaraudze |
| Finanšu ministrijas pārstāvis | N.Sakss |
| Ekonomikas ministrijas valsts sekretāra vietnieks | R.Aleksejenko  |
| Ekonomikas ministrijas Uzņēmējdarbības konkurētspējas departamenta direktors | K.Soms |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 09:00.

**Darba kārtība:**

1. Tautsaimniecības padomes 2015.gada 18.jūnija sēdes protokola Nr.4 apstiprināšana.
2. Par likumprojektu “Par vidēja termiņa budžeta ietvaru 2016., 2017. un 2018.gadam” un likumprojektu “Par valsts budžetu 2016.gadam”.

**1.§**

**Tautsaimniecības padomes 2015.gada 18.jūnija sēdes protokola Nr.4 apstiprināšana**

--------------------------------------------------------------------------------------------------

(E.Baldzēns)

**Ziņo:** Tautsaimniecības padomes priekšsēdētājs E.Baldzēns.

**Nolemj:** Apstiprināt Tautsaimniecības padomes (turpmāk tekstā – TSP)sēdes 2015.gada 18.jūnija sēdes protokolu Nr.4.

**2.§**

**Par likumprojektu “Par vidēja termiņa budžeta ietvaru 2016., 2017. un 2018.gadam” un likumprojektu “Par valsts budžetu 2016.gadam”**

--------------------------------------------------------------------------------------------------

(E.Baldzēns, A.Ašeradens, E.Rītiņa, J.Endziņš, H.Danusēvičs, G.Vilnītis, D.Reizniece - Ozola, J.Naglis, A.Kaļāne)

**Ziņo:** Finanšu ministrijas parlamentārais sekretārs A.Ašeradens.

**Sēdes laikā izteiktie viedokļi un nolemtais:**

Pieņemt zināšanai Finanšu ministrijas ziņojumu par likumprojektu “Par vidēja termiņa budžeta ietvaru 2016., 2017. un 2018.gadam” un likumprojektu “Par valsts budžetu 2016.gadam”.

E.Rītiņa atkārtoti aicina Finanšu ministriju nejaukt nodokļu sloga jēdzienu ar nodokļu ieņēmumu apjomu salīdzinājumā pret Baltijas valstīm.

 J.Endziņš norāda, ka veidojot nākamo valsts budžetu, valdība pārāk gausi iesaista diskusijās sociālos partnerus, organizējot tikai diskusijas un dialogu apmaiņu, neieklausoties reālajā situācijā.

 D.Reizniece – Ozola aicina Finanšu ministriju sagatavot tabulas veidā analīzi par iepriekšējo gadu budžetu veidošanas pieņemto lēmumu rezultātiem, lai palīdzētu veidot dialogu un skaidri saprastu situāciju par lēmumu izpildi vai neizpildi.

 J.Endziņš lūdz Finanšu ministrijai iesniegt precīzu informāciju pēc tās pieejamiem datiem, kādu summu valsts zaudē no mikrouzņēmuma nodokļa režīma ieviešanas par 2014.gadu, kā arī tendenci par zaudēto summu kopš 2010.gada, kad tika ieviest mikrouzņēmuma nodoklis.

Sēdi slēdz plkst. 10:45.

Sēdes vadītājs E.Baldzēns

Sēdes protokolētāja D.Freimane